Погледнете през прозореца.
Какъв е сезонът при вас?
Как разбрахте?
Най-вероятно погледнахте някое дърво или растение
и забелязахте елементи от листата му
и преценихте параметрите на слънчевата светлина, която струи навън.
Определянето на точния момент на биологичните събития
във връзка с промени в сезона и климата
се нарича "фенология".
Когато забележите, че пъпките на нарциса са подали глава над снега
и заключите, че пролетта вече идва,
вие използвате фенологията.
Когато виждате как листата се превръщат от зелени в червени,
наблюдавате отлитащите птици на юг
и осъзнавате, че лятото си е отишло и е дошла есента,
вие използвате фенологията.
Тя означава буквално "наука за външността",
произлиза от гръцките думи
"фено" – "показвам" или "появявам се",
и "логос" – "уча".
Хората се уповават на фенологията
още от времето на ловците и събирачите.
Наблюдавали сме промените в сезоните,
за да знаем кога да садим и прибираме реколтата
и кога да следим мигриращите животни.
Учените наблюдават и документират сезонни промени в природата
и търсят модели във времето на сезонните събития.
Синхронизирането на тези естествени признаци доскоро бе последователно.
Повишаването на глобалната температура води до промени в природните ритми.
Разпукването на пъпките – денят, в който се разпукват листните пъпки или цъфтят цветята –
настъпва по-рано през годината при някои видове.
При покачване на температурата с един градус по Целзий
разпукването на пъпките се измества с пет дни по-рано от обичайното.
Разликите в синхронизирането във времето засягат не само растенията,
но и насекомите и птиците, които се изхранват от тях.
Например, пъпките на дъбовете в гората Арнем, Холандия,
сега се разпукват десет дни по-рано
в сравнение с преди двадесет години.
Новите дъбови листа са любимата храна на гъсениците на зимната нощна пеперуда.
За да оцелеят, гъсениците са се приспособили
към промяната в разпукването на листните пъпки на дървото
и сега се излюпват 15 дни по-рано в сравнение с преди.
Мигриращата жалобна мухоловка обаче
не се справя толкова добре.
Птиците предпочитат да хранят малките си с гъсеници на зимната нощна пеперуда.
Гъсениците сега се излюпват по-рано,
но малките на птиците – не.
Цената на това забавяне е загуба на източник на храна за птиците.
В следствие на това популацията на жалобната мухоловка
е намаляла до 90% в някои райони.
Промените в привидно просто събитие,
разлистването на дърветата,
оказват верижна реакция по цялата хранителна верига.
По-ранният цъфтеж може да има и икономическо въздействие.
Прочутите черешови дървета във Вашингтон
разцъфват пет дни по-рано в сравнение с миналото.
Тъй като черешовите дървета разцъфват по-рано,
цветовете също повяхват по-рано,
разочаровайки хиляди туристи, които посещават
фестивала на цъфналите череши.
Гимназиалните оркестри се подготвят
цяла година да участват в парада,
заобиколени от величествените бели балдахини.
Колко разочароващо е за тях да открият, ами, дървета
вместо прочутите черешови цветове!
Растенията и животните реагират на промените на естествената светлина и температура.
Нарастващите температури карат растенията да цъфтят по-рано от преди.
и да не са в синхрон с насекомите и птиците от хранителната верига.
Така че следващия път, когато погледнете през прозореца
и забележете какъв е сезонът,
може да бъдете заблудени от цъфналите дървета.
Помислете си за фенологията и след това
си помислете как можете да допринесете за забавяне на изменението на климата.